**Құрметті студенттер!**

2025-2026 оқу жылының күзгі семестріне арналған академиялық ұтқырлық бағдарламасының конкурсына қатысуға өтінімдерді қабылдаудың басталғаны туралы хабарлаймыз.

Конкурсқа қатысуға кемінде 60 ECTS кредитін игерген бакалавриат білім алушылары, сондай-ақ магистратура, докторантура білім алушылары шақырылады.

**Талаптар:**

* GPA деңгейі – 2.5 және жоғары, Erasmus+ — 3.0 және жоғары
* ағылшын тілі деңгейі – В2 деңгейінен төмен емес

**Өтінім берудің соңғы мерзімі: 3 наурыз 2025 жыл**

Өтінім мен құжаттарды Smart MNU-дің веб-нұсқасы арқылы жіберу қажет, сондай-ақ барлық құжаттардың электрондық нұсқасын №220 кабинетке (USB флэш-дискісінде) ұсыну қажет.

Қажетті құжаттар тізімі:

* білім алушының нысан бойынша өтініші **(жүктеу);**
* төлқұжаттың скан-көшірмесі;
* ағымдағы оқу жылындағы үлгерім туралы транскрипт (орыс және ағылшын тілдерінде);
* шет тілін меңгеру деңгейін растайтын халықаралық сертификат (**IELTS, TOEFL, Cambridge English, Duolingo**);
* нысан бойынша толтырылған сауалнама **(жүктеу);**
* академиялық ұтқырлық бағдарламасы шеңберінде шетелде білім алуға үміткердің ата-анасының (қамқоршыларының, заңды өкілдерінің) жазбаша келісімі **(жүктеу);**
* қазақ, орыс немесе ағылшын тілдеріндегі ұсыныс хаттар (бар болған жағдайда);
* таңдалған оқу бағыты бойынша республикалық немесе халықаралық деңгейдегі іс-шараға қатысқаны үшін иеленген грамоталардың, сертификаттардың, дипломдардың көшірмелері (бар болған жағдайда);
* бар болған жағдайда үміткердің келесі санаттарға жататындығын растайтын құжаттардың көшірмелері: отбасы құрамы туралы құжат, студенттің көп балалы отбасынан екенін растайтын құжат; студенттің ата-анасының жоқтығын растайтын құжат (жетім балаларға немесе ата-анасының қамқорлығынсыз қалған студенттер санаты үшін); студенттің мүгедектігін растайтын құжат.

**Сонымен қатар, серіктес жоғары оқу орындары мен курстар тізімімен алдын ала танысуды сұраймыз. Таңдалған курстар тізімінің оқу бағдарламасымен сәйкестігі жөнінде эдвайзермен келісу қажет.**

Сұрақтар туындаған жағдайда Халықаралық Ынтымақтастық Бөлімімен электрондық пошта **mobility@kazguu.kz**, Instagram **@mnu\_international** немесе № 220 кабинетке келу арқылы байланысуға болады.

*Серіктес университеттердің тізімі ақпарат хабылдануына байланысты толықтырылады!*

**Erasmus + бағдарламасы бойынша серіктес университеттердің тізімі**

|  |  |  |
| --- | --- | --- |
| **ЖОО атауы** | **Білім беру бағдарламасы / бағыты** | **Орындар саны** |
| Копенгаген Университеті (University of Copenhagen), Копенгаген, Дания | Аударма ісі, Қолданбалы лингвистика |  2 |
| Мартин Лютер атындағы Галле-Виттенберг Университеті (Martin Luther University Halle-Wittenberg), Галле, Германия | Халықаралық құқық (Неміс тілі – B2) | 1 |

**Өзін-өзі қаржыландыру бағдарламасы бойынша серіктес университеттердің тізімі**

**Корея Республикасы:**

|  |  |  |
| --- | --- | --- |
| Солбридж Халықаралық бизнес мектебі, Вусонг Университеті (Woosong University), Тэджон | Іскерлік әкімшілендіру | 2 |

**Дания:**

|  |  |  |
| --- | --- | --- |
| Копенгаген Университеті (University of Copenhagen), Копенгаген | Халықаралық қатынастар, Халықаралық құқық (Political Science), Іскерлік әкімшілендіру, Аударма ісі, Қолданбалы лингвистика | 3 |

**Бельгия:**

|  |  |  |
| --- | --- | --- |
| Льеж Университеті (University of Liège), Льеж | Халықаралық қатынастар, Халықаралық құқық (Political Science) | 2 |

**Чехия:**

|  |  |  |
| --- | --- | --- |
| Острава Университеті (University of Ostrava), Острава | Аударма ісі, Қолданбалы лингвистика, Экономика, Қаржы, Менеджмент | 5 |
| Мендель Университеті (Mendel University), Брно | Іскерлік әкімшілендіру | 3 |

**Франция:**

|  |  |  |
| --- | --- | --- |
| Тулуза Университеті (Sciences Po Toulouse), Тулуза | Халықаралық қатынастар, Халықаралық құқық (Political Science) | 2 |

**Германия:**

|  |  |  |
| --- | --- | --- |
| Рейн-Вааль Университеті (Rhein Waal Hochschule), Клеве | Іскерлік әкімшілендіру, Халықаралық қатынастар | 3 |
| Хоф Университеті (Hof university), Хоф | Іскерлік әкімшілендіру | 2 |
| Нордхаузен қолданбалы ғылымдар университеті (Nordhausen University of Applied Sciences), Тюрингия | Іскерлік әкімшілендіру | 6 |

**Литва:**

|  |  |  |
| --- | --- | --- |
| Вильнюс Университеті (Vilnius University), Вильнюс | Халықаралық құқық, Құқық қорғау қызметі, Құқықтану | 5 |

**Испания:**

|  |  |  |
| --- | --- | --- |
| Хаэн Университеті (Jaen University), Хаэн | Халықаралық құқық, Құқық қорғау қызметі, Құқықтану, Қолданбалы лингвистика, Аударма ісі  | 5 |

**Қытай:**

|  |  |  |
| --- | --- | --- |
| Солтүстік-Батыс университеті (Northwest University), Сиань | Халықаралық құқық, Құқық қорғау қызметі, Құқықтану | 2 |

**Түркия:**

|  |  |  |
| --- | --- | --- |
| Bahçeşehir University, Стамбул | Журналистика, Қолданбалы лингвистика, Іскерлік әкімшілендіру, Халықаралық қатынастар | 4 |

**Грузия:**

|  |  |  |
| --- | --- | --- |
| Кавказ Халықаралық Университеті (Caucasus International University), Тбилиси | Іскерлік әкімшілендіру | 2 |
| Грузин қоғамдық істер институты (Georgian Institute of Public Affairs), Тбилиси | Халықаралық қатынастар, Халықаралық құқық (Political Science), Журналистика, Маркетинг, Экономика, Психология | 4 |
| Шота Руставели атындағы Батуми Мемлекеттік Университеті (Batumi Shota Rustaveli State University), Батуми | Халықаралық құқық, Құқық қорғау қызметі, Құқықтану, Туризм, Іскерлік әкімшілендіру, Аударма ісі, Қолданбалы лингвистика | 4 |

**Индонезия:**

|  |  |  |
| --- | --- | --- |
| Пертамина Университеті (Pertamina university), Джакарта | Халықаралық қатынастар, Менеджмент, Экономика | 5 |